text: Teaterstykke har hjulpet unge med problemer
  01 juni 2012 kl. 16.02
  30 børn og unge med indlæringsvanskeligheder fra Lykkesgårdsskolen i Varde opfører en musikteaterforestilling. 
  Projektet har fået eleverne til at blomstre op.
  Forestillingen er højdepunktet på fire måneder med intense kreative processer, hvor eleverne i samarbejde med professionelle kunstere og unge fra Esbjerg Kulturskole har udviklet forestillingens handling, musik, kostumer og scenografi. 
  De medvirkende børn og unge, som er i alderen 7-17 år.
  De kæmper blandt andet med autisme, generelle indlæringsvanskeligheder og alkoholskader, og er vant til at møde meget modstand i livet. 
  Men arbejdet med forestillingen får dem til at blomstre op, fortæller projektleder Birgitte Antonius.
  